**Cyfarfod: Y Bwrdd Plismona**

**Lleoliad: Cyfarfod ‘*Teams’***

**Dyddiad: 05 Medi 2022**

**Amser: 09:00 – 11:18**

|  |  |
| --- | --- |
| **Aelodau:** | Dafydd Llywelyn, Comisiynydd yr Heddlu a Throseddu (CHTh)  Y Prif Gwnstabl Dr Richard Lewis (PG)  Carys Morgans, Prif Weithredwr, SCHTh (PW)  Beverly Peatling, Prif Swyddog Cyllid, SCHTh (PSC)  Edwin Harries, Cyfarwyddwr Cyllid (CC) |
| **Hefyd yn Bresennol:** | Yr Arolygydd Dros Dro Richard Davies, Swyddog Staff, HDP (RD)  Ellen Jones, Swyddog Cymorth Gweithredol, SCHTh (EJ) |

**Canlyniadau ar gyfer y cyfarfod hwn:**

1. Dal y Prif Gwnstabl i gyfrif
2. Canolbwyntio ar y thema fisol
3. Dwysau materion i Fwrdd Atebolrwydd yr Heddlu a rhaeadru i Drefniant Llywodraethu’r Heddlu.

**Materion Gweinyddol**

**Ymddiheuriadau a Chyflwyniadau**

Croesawodd CHTh RD i’w gyfarfod cyntaf o’r Bwrdd Plismona fel swyddog staff newydd yr Heddlu.

**Diweddariad ynghylch camau gweithredu o gyfarfodydd blaenorol**

Ystyriwyd bod cofnodion y cyfarfod blaenorol yn gofnod gwir a chywir o’r cyfarfod.

|  |  |
| --- | --- |
| **Rhif y Penderfyniad** | **Crynodeb** |
| PB T3 37 | Cymeradwyodd CHTh y Feddalwedd Fforensig Digidol – adroddiad Dyfais Echdynnu Fforensig Fyd-eang ar gost o £3,825 |
| PB T3 38 | Cymeradwyodd CHTh y Feddalwedd Fforensig Digidol: adnewyddu trwydded AXIOM ar gost o £55,000 |
| PB T3 39? | Cymeradwyodd CHTh yr estyniad cytundeb arfaethedig ar gyfer gwasanaeth arlwyo’r Heddlu |

|  |  |  |
| --- | --- | --- |
| **Rhif y Cam Gweithredu** | **Crynodeb** | **Diweddariad** |
| PB 143 | SCHTh i drefnu ymweliad Aelodau’r Panel Heddlu a Throseddu â Phencadlys yr Heddlu | Ar waith – Y dyddiad 23 Medi wedi’i gadarnhau |
| PB 147 | SCHTh i ystyried y broses ar gyfer trefnu eitemau agenda’r Bwrdd Plismona | Ar waith – Bydd Rheolwr Busnes SCHTh yn cychwyn ei swydd ar 06/09 |
| PB 148 | Y PG i geisio sicrwydd ynghylch TCC dalfeydd a pheryglon ffrwgwd | Ar yr Agenda |
| PB 161 | Y PW i lunio agenda ar gyfer seminar y Panel Heddlu a Throseddu â’u hymweliad â Phencadlys yr Heddlu | Cwblhawyd |
| PB 162 | Y PG i adolygu camau gweithredu’r Heddlu adeg penwythnos cwrs hir Cymru mewn perthynas â threfniadau traffig, a chael ôl-drafodaeth gyda’r CHTh | Cwblhawyd |
| PB 163 | Ystyried cysylltiad goroeswyr trais rhywiol | Ar waith – Mae SCHTh wrthi’n trafod gyda’r Ditectif Arolygydd Amddiffyn Pobl sy’n Agored i Niwed |
| PB 164 | CN i anfon y gwerthusiad o’r cynllun peilot nycsoid at y CHTh | Cwblhawyd |
| PB 165 | CBRE – SCHTh i adolygu’r estyniad i’r Cytundeb Rheoli Cyfleusterau cyn ei gymeradwyo fel penderfyniad | Cwblhawyd |
| PB 166 | Trafod yr adroddiad AD yng nghyfarfod nesaf y Bwrdd Plismona | Ar yr Agenda |

**Eitemau Sefydlog**

* 1. Diweddariad y Prif Gwnstabl

Rhoddodd y PG drosolwg o’r papur a ddarparwyd cyn y cyfarfod. Dywedodd wrth y Bwrdd fod adroddiad arolygiad Effeithiolrwydd, Effeithlonrwydd a Chyfreithlondeb yr Heddlu (PEEL) AHGTAEM wedi’i gyhoeddi ar 18 Awst 2022. Cadarnhaodd yr adroddiad bod yr Heddlu wedi gwneud gwelliannau o ran y ffordd yr oedd yn cofnodi troseddau, gan arwain at ryddhau hyn fel achos pryder. Dywedodd y PG fod ei ymateb ffurfiol i’r adroddiad yn cael ei baratoi, ac y byddai’n cael ei anfon at SCHTh cyn cyfarfod nesaf y Bwrdd Plismona.

**Cam Gweithredu: Anfon ymateb ffurfiol y PG i adroddiad arolygiad PEEL AHGTAEM at SCHTh cyn cyfarfod nesaf y BP**

Dywedodd y PG fod yr Heddlu’n dod i ddiwedd haf prysur a oedd yn cynnwys nifer o ddigwyddiadau. Yn eu plith yr oedd Sioe Frenhinol Cymru, yr Eisteddfod a Gemau’r Gymanwlad. Cafwyd trafodaeth mewn perthynas â’r data trosedd o’r galw yn ystod yr haf, a sut y byddai’r wybodaeth hon yn cynorthwyo â chynllunio yn y dyfodol.

Dywedodd CHTh ei fod yn cydnabod gwelliannau’r Heddlu a nodwyd yn adroddiad arolygiad PEEL, ond ailadroddodd y gallai’r Heddlu bob amser wella. Cytunodd y PG â’r CHTh, gan gydnabod fod angen gwelliannau o fewn yr Heddlu.

Yna, cafwyd trafodaeth ynglŷn ag ymgysylltiad yr Heddlu a SCHTh yn Sioe Frenhinol Cymru a’r Eisteddfod. Rhoddodd CHTh wybod i’r PG am adborth yr oedd wedi derbyn, ac awgrymodd y dylid adolygu a gwella’r digwyddiadau hyn er mwyn cefnogi gwell ymgysylltu cyhoeddus. Mynegodd y PG ei gefnogaeth ar gyfer cynyddu presenoldeb yr Heddlu a SCHTh, ac awgrymodd ei fod ef a’r CHTh yn cydweithio’n agos â’r Swyddog Ymgysylltu a Chydnabod a Digwyddiadau a thîm ymgysylltu SCHTh er mwyn creu agendâu ar gyfer y digwyddiadau.

**Cam Gweithredu: SCHTh a HDP i gynllunio digwyddiadau ymgysylltu’r dyfodol ac agendâu mewn ymgynghoriad â’r CHTh**

Croesawodd y PG RD fel y swyddog staff newydd, a dywedodd fod yr Uwch-arolygydd Dros Dro Jolene Mann wedi llwyddo i sicrhau’r swydd arweinydd cymorth cenedlaethol ar gyfer portffolio Perfformiad y PG Lewis, ac y byddai’n rhoi cymorth o ran materion perfformiad cenedlaethol. Dywedodd y PG fod llawer wedi mynd i ddathliadau 20 mlwyddiant Swyddogion Cefnogi Cymunedol yr Heddlu, a’i fod yn ddathliad arbennig.

Er mwyn cydnabod bod degawd wedi mynd heibio ers llofruddiaeth April Jones, nodwyd y byddai gwasanaeth coffa’n cael ei gynnal ym Mhencadlys yr Heddlu ddiwedd Medi. Bydd gwasanaeth hefyd yn cael ei gynnal ym Machynlleth, a bydd aelodau o’r Heddlu’n bresennol.

* 1. Diweddariad Comisiynydd yr Heddlu a Throseddu

Rhoddodd CHTh ddiweddariad llafar i’r Bwrdd. Tynnodd sylw at gyfarfodydd a digwyddiadau allweddol, gan gynnwys cyfarfod Bwrdd Cyfiawnder Troseddol Cymru a’i bresenoldeb diweddar yn yr Eisteddfod a Sioe Frenhinol Cymru. Tynnodd CHTh sylw at ailbenodi sy’n mynd rhagddo yn y Senedd, ac awgrymodd fod yr Heddlu a SCHTh yn ymgysylltu â’r Gweinidog Plismona a’r Ysgrifennydd Cartref ar ôl iddynt gael eu penodi er mwyn trafod y pwysau parhaus ar yr heddlu. Roedd y PG yn gytûn.

**Cam Gweithredu: Yr Heddlu a SCHTh i ymgysylltu â’r Gweinidog Plismona a’r Ysgrifennydd Cartref ar ôl iddynt gael eu penodi**

* 1. Adroddiad Cyllid

Rhoddodd y CC drosolwg o’r adroddiad ariannol a rannwyd cyn y cyfarfod. Tynnodd yr adroddiad sylw at yr heriau ariannol presennol, a sefyllfa ariannol bresennol yr heddlu. Tynnodd CHTh sylw at y rhagolwg cadarnhaol ar y gyllideb bresennol ragweledig o fewn y flwyddyn. Holodd am gynlluniau’r Heddlu ar gyfer y pwysau ariannol sydd ar fin digwydd, a pha un ai a oedd yr Heddlu wedi cyhoeddi unrhyw ohebiaeth bellach i’w swyddogion a’i staff mewn perthynas â chynlluniau rheolaeth ariannol yr Heddlu. Ymatebodd y CC drwy hysbysu CHTh fod yr Heddlu eisoes wedi dechrau ei gamau gweithredu gofynnol ar gyfer y pwysau ariannol sydd ar fin digwydd. Dywedodd wrth y CHTh nad oedd unrhyw ohebiaeth bellach wedi’i rhannu â swyddogion a staff.

Cyfeiriodd CHTh at ddefnydd yr Heddlu o’i baneli solar newydd, a holodd pa un ai a fyddai modd defnyddio ymagwedd fwy gynaliadwy mewn mannau eraill i gynorthwyo â chostau. Dywedodd y CC wrth y CHTh fod gan adran ystadau’r Heddlu gynllun cynaliadwyedd mewn grym a fydd yn cael ei adolygu o dan adolygiad yr Heddlu.

Hysbysodd y PSC y Bwrdd fod trafodaeth fanwl wedi’i chynnal yng nghyfarfod adolygu diweddaraf yr Heddlu ynglŷn â’r arbedion ariannol a chyfathrebu ehangach i aelodau staff. Mae’r adran Adnoddau Dynol (AD) yn datblygu hyn. Sylwodd y PSC ar y rhagolwg ariannol, ac ailadroddodd fod ansicrwydd dirfawr o ran y cyfraddau chwyddiant presennol a bod angen ymagwedd ofalus. Dywedodd y PSC fod angen ymateb i’r adolygiad o fformiwla ariannu’r Heddlu erbyn 2 Hydref, a bod ymateb yn cael ei lunio ar hyn o bryd.

Mynegodd CHTh bryderon mewn perthynas â’r argyfwng costau byw. Dywedodd fod y cynnydd o ran costau’n effeithio ar y cyhoedd, a bod pwysau’r gaeaf eto i ddod. Holodd CHTh pa un ai a oedd yr Heddlu wedi ystyried cymorth mewnol ar gyfer swyddogion a staff. Dywedodd y PG fod cymdeithasau staff yr Heddlu a’r adran AD yn cydweithio er mwyn rhoi cymorth i swyddogion a staff. Dywedodd y PG fod gohebiaeth ar y cyd ar fin cael ei chyhoeddi, ac y byddai’n codi’r mater yng nghyfarfod nesaf y Grŵp Prif Swyddogion.

**Cam Gweithredu: Y PG i godi’r mater o anfon neges ar y cyd rhwng y Cymdeithasau Staff a’r Adran AD ynglŷn â’r argyfwng costau byw at swyddogion a staff yng nghyfarfod nesaf y Grŵp Prif Swyddogion.**

ch. Perygl (PB 148 - Y PG i geisio sicrwydd ynghylch TCC dalfeydd a pheryglon ffrwgwd)

Nododd CHTh fod ymateb y PG wedi’i rannu cyn y cyfarfod, a’i fod yn dawel ei feddwl o ran y camau gweithredu sydd ar waith.

* 1. Adroddiad AD

Mynegodd CHTh ei ddiolch am yr holl ddata a ddarparwyd yn yr adroddiad a rannwyd cyn y cyfarfod. Cafwyd trafodaeth ynglŷn â staff yr heddlu, a thynnwyd sylw at y ffaith bod y ffigwr ar gyfer y rhengoedd swyddogion yn wahanol i’r ffigwr gwirioneddol. Ceisiodd y CHTh gyfiawnhad dros hyn. Dywedodd y PG y gellir darparu darn o waith manwl i dawelu meddyliau, a fyddai’n disgrifio’r cadernid sydd angen. Holodd CHTh pa un ai a oedd staff ar secondiad hefyd yn effeithio ar y ffigurau. Dywedodd y PG nad yw rolau staff sydd ar secondiad yn cael eu llenwi. Dywedodd y PSC fod staff sydd ar secondiad dal yn cael eu cyflogi gan Heddlu Dyfed-Powys.

Awgrymodd y PSC fod tîm gweithredol SCHTh yn adolygu nodau ac amcanion adroddiadau AD yn y dyfodol, a nododd rai gwallau â’r data a ddarparwyd. Croesawodd y PG yr awgrym hwn, a dywedodd hefyd fod yr adran AD ar fin recriwtio dadansoddydd perfformiad penodol, yn unol ag ail dudalen yr adroddiad a gyflwynwyd, a fydd yn cynorthwyo o ran darparu data AD gwell.

Mynegodd CHTh ei bryderon â chytundeb cwmni *Vale Occupational Health*. Ystyriwyd nad oedd yn wasanaeth effeithlon yn yr adroddiad. Tynnodd CHTh sylw at y ffaith bod yr Heddlu wedi ceisio cymorth staff y GIG sydd wedi ymddeol, a holodd pam fod yr Heddlu dal yn gysylltiedig â chytundeb gwasanaeth os nad yw’n medru darparu’r hyn sydd angen. Ymatebodd y PG â’i bryderon ei hun am y gwasanaeth, a dywedodd y byddai’n trafod unrhyw gostau adfer gyda’r CC.

Holodd y PW am raglen brechlyn ffliw’r Heddlu, a pha un ai a oedd dadansoddiad cost-budd o’r rhaglen wedi’i gynnal mewn blynyddoedd blaenorol. Dywedodd y PG y byddai’n ceisio ymateb wrth yr Uwch Swyddog Cyfrifol yn Nhîm Adolygu’r Heddlu, sef Linda Williams.

**Cam Gweithredu: Y PG i adolygu nifer y rhengoedd swyddogion yn yr Heddlu a chyfiawnhau hyn wrth y CHTh**

**Cam Gweithredu: Tîm Gweithredol SCHTh i adolygu’r manylion sydd angen yn yr adroddiadau AD ar gyfer y Bwrdd Plismona yn y dyfodol**

**Cam Gweithredu: Adolygu costau a chanlyniadau cwmni *Vale Occupational Health***

**Cam Gweithredu: Rhoi dadansoddiad o gost-budd cynllun brechlyn ffliw’r Heddlu i SCHTh**

**Ffocws:** Perfformiad – Adolygiad ‘O’r Dechrau i’r Diwedd’

Rhoddodd y PG grynodeb o’r papurau a ddarparwyd a dywedodd y byddai ymateb ysgrifenedig i’r penderfyniadau a wneir a’r camau a gymerir yn y cyfarfod ‘O’r Dechrau i’r Diwedd’ sydd wedi’i drefnu’n cael ei roi i’r CHTh ar ôl y cyfarfod. Ceisiodd CHTh sicrwydd ynghylch cudd-wybodaeth gymunedol leol a thimoedd plismona bro, a holodd pa un ai a fyddai modd darparu gwasanaeth i orsafoedd lleol er mwyn rhoi data cymunedol byw i dimoedd plismona bro. Dywedodd RD wrth y CHTh fod timoedd plismona bro’n cael gwybod am ddigwyddiadau diweddar drwy gyfarfodydd rheoli dyddiol.

**Cam Gweithredu: Rhannu penderfyniadau a chamau gweithredu o’r cyfarfod ‘O’r Dechrau i’r Diwedd’ sydd wedi’i drefnu ar gyfer 6 Medi â’r CHTh**

**Materion i’w Trafod**

* 1. Ystâd Ceredigion: Diweddariad Dros Dro

Rhoddodd y CC drosolwg byr o’r cyflwyniad a rannwyd cyn y cyfarfod a dywedodd fod yr Uwch-arolygydd Ross Evans yn parhau i ymchwilio i’r dewisiadau amrywiol a’r oblygiadau cysylltiedig. Diolchodd CHTh y CC am y cyflwyniad, gan ddweud ei fod llawn gwybodaeth. Holodd CHTh am y cynnydd o ran llywodraethu mewn perthynas â gwneud penderfyniadau. Dywedwyd wrtho y byddai’r Grŵp Ystadau Strategol yn datblygu materion yn y lle cyntaf, ac y byddai materion sydd angen ystyriaeth y PG a’r CHTh yn cael eu dwysau i’r Bwrdd Plismona yn ôl yr angen.

**Unrhyw Fusnes Arall**

* 1. Staff Dalfa Hwlffordd

Tawelwyd meddwl CHTh gan ymateb y PG a ddarparwyd cyn y cyfarfod mewn perthynas â phryderon a godwyd gan Ymwelwyr Annibynnol â Dalfeydd. Byddai ymateb yn cael ei roi i’r Ymwelwyr Annibynnol â Dalfeydd yn eu cynghori am faterion.

**Cam Gweithredu: SCHTh i ymateb i bryderon a godwyd gan Ymwelwyr Annibynnol â Dalfeydd**

* 1. Meddalwedd Fforensig Digidol – adroddiad tendr unigol Dyfais Echdynnu Fforensig Fyd-eang

Dywedodd y PSC fod yr adroddiad tendr unigol wedi’i adolygu a’i bod hi’n cefnogi ei gymeradwyo. Cymeradwyodd CHTh yr adroddiad yn dilyn adolygiad diwydrwydd dyladwy’r PSC.

**Penderfyniad: Cymeradwyodd CHTh y Feddalwedd Fforensig Digidol – adroddiad Dyfais Echdynnu Fforensig Fyd-eang ar gost o £3,825**

ch. Meddalwedd Fforensig Digidol: Adroddiad adnewyddu trwydded AXIOM

Dywedodd y PSC ei bod hi wedi adolygu’r adroddiad adnewyddu trwydded a’i bod hi’n cefnogi ei gymeradwyo. Cymeradwyodd CHTh adnewyddu’r drwydded yn dilyn adolygiad diwydrwydd dyladwy’r PSC.

**Penderfyniad: Cymeradwyodd CHTh y Feddalwedd Fforensig Digidol: adnewyddu trwydded AXIOM ar gost o £55,000.**

* 1. Estyn Cytundeb – Gwasanaeth Arlwyo

Dywedodd y PSC fod yr estyniad i’r cytundeb wedi’i adolygu a’i bod hi’n cefnogi ei gymeradwyo. Cymeradwyodd CHTh estyn y cytundeb.

**Penderfyniad: Cymeradwyodd CHTh yr estyniad cytundeb arfaethedig ar gyfer gwasanaeth arlwyo’r Heddlu**

1. Perfformiad yr Heddlu

Rhoddodd y PG wybod i’r Bwrdd am ddigwyddiad a arddangosodd perfformiad arbennig Canolfan Gyfathrebu’r Heddlu. Soniodd y PG am ddigwyddiad lle’r oedd triniwr galwadau wedi cynorthwyo dioddefydd cam-drin domestig. Awgrymodd CHTh y dylid cydnabod yr aelod staff, ac, o bosibl, defnyddio’r digwyddiad fel astudiaeth achos. Gofynnodd CHTh i’r PG fynegi ei ddiolch i'r unigolyn.

**Adolygiad o’r holl gamau gweithredu a gymerwyd a phenderfyniadau a wnaed** (Cadeirydd)

|  |  |  |
| --- | --- | --- |
| **Rhif y Cam Gweithredu** | **Crynodeb** | **I’w ddatblygu gan** |
| PB 167 | Anfon ymateb ffurfiol y PG i adroddiad arolygiad PEEL AHGTAEM at SCHTh cyn cyfarfod nesaf y BP | RD |
| PB 168 | SCHTh a HDP i gynllunio digwyddiadau ymgysylltu’r dyfodol ac agendâu mewn ymgynghoriad â’r CHTh | Swyddog Ymgysylltu a Chydnabod a Digwyddiadau SCHTh |
| PB 169 | Yr Heddlu a SCHTh i ymgysylltu â’r Gweinidog Plismona a’r Ysgrifennydd Cartref ar ôl iddynt gael eu penodi | SCHTh / HDP |
| PB 170 | Y PG i godi’r mater o anfon neges ar y cyd rhwng y Cymdeithasau Staff a’r Adran AD ynglŷn â’r argyfwng costau byw at swyddogion a staff yng nghyfarfod nesaf y Grŵp Prif Swyddogion. | PG |
| PB 171 | Y PG i adolygu nifer y rhengoedd swyddogion yn yr Heddlu a chyfiawnhau hyn wrth y CHTh | PG |
| PB 172 | Tîm Gweithredol SCHTh i adolygu’r manylion sydd angen yn yr adroddiadau AD ar gyfer y Bwrdd Plismona yn y dyfodol | SCHTh |
| PB 173 | Adolygu costau a chanlyniadau cwmni *Vale Occupational Health* | CC |
| PB 174 | Rhoi dadansoddiad o gost-budd cynllun brechlyn ffliw’r Heddlu i SCHTh | HDP |
| PB 175 | Rhannu penderfyniadau a chamau gweithredu o’r cyfarfod ‘O’r Dechrau i’r Diwedd’ sydd wedi’i drefnu ar gyfer 6 Medi â’r CHTh | PG |
| PB 176 | SCHTh i ymateb i bryderon a godwyd gan Ymwelwyr Annibynnol â Dalfeydd | SCHTh |